text: রোহিঙ্গাদের সহায়তায় ত্রাণ নিয়ে টেকনাফ গেলেন কাউন্সিলর আজাদ
  You are at:Home»প্রচ্ছদ»রোহিঙ্গাদের সহায়তায় ত্রাণ নিয়ে টেকনাফ গেলেন কাউন্সিলর আজাদ
  সিলেটের সকাল ডট কম । প্রকাশিতকাল:	 23 September 2017, 5:32 pm
  সিলেটের সকাল ডেস্ক ।। মায়ানমারে নির্যাতন ও গণহত্যার শিকার হয়ে বাংলাদেশে পালিয়ে আসা অসহায় রোহিঙ্গাদের জন্য ত্রাণবহর নিয়ে কক্সবাজারে গেছেন সিলেট সিটি করপোরেশনের ২০নং ওয়ার্ডের কাউন্সিলর আজাদুর রহমান আজাদ। তার নেতৃতে শনিবার বিকাল ৪টায় তিনটি ট্রাকে ত্রাণবহর সিলেট থেকে কক্সবাজারের উদ্দেশ্যে রওয়ানা দেয়।
  ত্রাণ সামগ্রীর মধ্যে রয়েছে- প্রতি প্যাকেটে ৫ কেজি করে দেড় হাজার ব্যাগ চাল, নগদ সাড়ে ১২ লাখ টাকা, ১২শ পিস আধা লিটার তেলের বোতল, খেজুর দুই হাজার ১৪ প্যাকেট, ত্রেপল ৩শ পিস, পলিথিন ৫০ বান্ডিল, রশি একশ কেজি, মশারি দেড় হাজার পিস, প্রতি বোতল ৫ লিটার ফ্রেশ পানি চার হাজার ১৬০ পিস, চিড়া ও গুড় ২৫শ প্যাকেট, প্লাস্টিক প্লেইট ২৫শ পিস, গ্লাস ২৫শ পিস, বদনা ১৫শ পিস, স্টিলের বড় চামচ এক হাজার পিস, মগ ১২শ পিস, হাড়ি পাতিল ২৪শ পিস, সাবান এক হাজার পিস, ম্যাচ ৫ হাজার পিস, স্যালাইন পাঁচ হাজার ২৬০ পিস, জেলি বন ৩ হাজার পিস, প্যারাসিটামল ৫শ পিস, বিস্কুট ১৪ হাজার ৩৯০ প্যাকেট, সুজি ৭২০ প্যাকেট, কম্বল ১৮০টি।
  কাউন্সিলর আজাদের নেতৃত্বে ত্রাণবহরে আছেন নগরীর টিলাগড় পঞ্চায়েত কমিটির সভাপতি হাজী সাইদুর রহমান, সাধারণ সম্পাদক সমর উদ্দিন মানিক, টিলাগড় কেন্দ্রীয় জামে মসজিদের সেক্রেটারি সরোয়ার আহমদ, খাদিমপাড়া ইউপির সাবেক চেয়ারম্যান নজরুল ইসলাম বেলাল, সিটি করপোরেশনের ২১নং ওয়ার্ড কাউন্সিলর আব্দুর রকিব তুহিন, টিলাগড় কেন্দ্রীয় জামে মসজিদের ইমাম ও খতিব মুফতি মাওলানা বোরহান উদ্দিন কাশেমী, সিলেট মহানগর যুবলীগের সিনিয়র যুগ্ম আহবায়ক মুশফিক জায়গীরদার, জেলা যুবলীগের যুগ্ম সাধারণ সম্পাদক দবির আলী, জেলা যুবলীগের সাংগঠনিক সম্পাদক হিরক রঞ্জন দে পাপলু, মহানগর যুবলীগের সিনিয়র সদস্য সুবেদুর রহমান মুন্না, মহানগর স্বেচ্ছাসেবক লীগের সহসভাপতি মুহিবুল সালাম রিজভী, মহানগর যুবলীগের সদস্য মিনার আহমদ, বিশ্বনাথের রামপাশা ইউপির চেয়ারম্যান এডভোকেট মোহাম্মদ আলমগীর, টুলটিকর ইউপির চেয়ারম্যান এস এম আলী হোসেন, জেলা ছাত্রলীগের সাধারণ সম্পাদক রায়হান চৌধুরী, ২১নং ওয়ার্ড যুবলীগের সভাপতি আমিনুল ইসলাম সুহেল প্রমুখ।
  প্রসঙ্গত, কাউন্সিলর আজাদুর রহমান আজাদের উদ্যোগে ও ব্যবস্থাপনায় রোহিঙ্গাদের জন্য ত্রাণ সামগ্রী সংগ্রহ করা হয়।